
РЕПУБЛИКА СРБИЈА 
АУТОНОМНА ПОКРАЈИНА ВОЈВОДИНА 
 ОПШТИНА РУМА 

На основу члана 35, а у вези са чланом 10, став 1 и чланом 20 став 3 и чланом 22. Закона  о јавно-приватном партнерству и концесијама Републике Србије ("Службени гласник РС" бр. 88/2011, 15/2016 и 104/2016) ("ЗЈППК"), Општина Рума, ул. Главна бр. 155, Рума, у својству концедента, објављује овај:


ЈАВНИ ПОЗИВ

за учествовање у поступку доделе
КОНЦЕСИЈЕ ЗА ПОВЕРАВАЊЕ ОБАВЉАЊА ДЕЛАТНОСТИ
ЛИНИЈСКОГ ПРЕВОЗА ПУТНИКА НА ТЕРИТОРИЈИ ОПШТИНЕ РУМА
(БРОЈ 404-101/23-IV)


Наручилац позива сва заинтересована домаћа и страна правна и физичка лица која испуњавају услове из овог јавног позива ("Јавни позив") да учествују у поступку доделе концесије за обављање делатности линијског превоза путника на територији Општине Рума ("Концесија").

1. Контакт подаци даваоца концесије

	Општина Рума – Општинска управа општине Рума 
Главна 155
22400 Рума 
Интернет страница: www.ruma.rs 
Адреса електронске поште: jnbruma@ruma.rs 


2. Подаци о Концесији
2.1 Предмет Концесије/природа и обим концесионе делатности
Предмет Концесије је поверавање обављања делатности јавног (линијског) превоза путника на територији Општине Рума (у даљем тексту такав пројекат означен као "Пројекат").
Општина, односно њена општинска управа, као јавно тело у чијој надлежности је управљање јавним линијским превозом на територији Општине Рума, започиње овај поступак доделе концесије ("Поступак доделе концесије"). Концесија се даје приватном партнеру путем уговора о концесији по завршетку поступка доделе концесије и одабира  најповољније понуде.
2.2 Место обављања Концесије
Место обављања концесионе делатности обухваћене Концесијом налази се на територији Општине Рума.
2.3 Рок трајања концесије
Рок трајања концесије је 10 (десет) година. 
3. Минималне техничке, финансијске и искуствене квалификације које учесник у поступку мора да испуњава да би му се омогућило учествовање у поступку избора и упутство о начину доказивања 

1. Основи за искључење
0.1. Обавезни основи за искључење: 
1) ако привредни субјект не докаже да он и његов законски заступник у периоду од претходних пет година од дана објаве јавног позива у „Службеном гласнику РС“ није правноснажно осуђен, осим ако правноснажном пресудом није утврђен други период забране учешћа у поступку јавне набавке, за:
(1) кривично дело које је извршило као члан организоване криминалне групе и кривично дело удруживање ради вршења кривичних дела;
(2) кривично дело злоупотребe положаја одговорног лица, кривично дело злоупотребe у вези са јавном набавком, кривично дело примањa мита у обављању привредне делатности, кривично дело давањa мита у обављању привредне делатности, кривично дело злоупотребe службеног положаја, кривично дело трговинe утицајем, кривично дело примањa мита и кривично дело давањa мита, кривично дело преварe, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу;
Доказ: Потврда надлежног суда/ова, односно надлежне полицијске управе. Ако је привредни субјект уписан у Регистар понуђача Агенције за привредне регистре, није потребно достављати доказе. 
2) ако привредни субјект не докаже да је измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне;
Доказ: Потврда надлежног пореског органа и Потврда надлежног пореског органа локалне самоуправе да је понуђач измирио доспеле обавезе јавних прихода и организације за обавезно социјално осигурање или потврда надлежног органа да се понуђач налази у поступку приватизације. Ако је привредни субјект уписан у Регистар понуђача Агенције за привредне регистре, није потребно достављати доказе. Потврде не могу бити старије од 30 дана од дана објаве јавног позива у „Службеном гласнику РС“. 
3) ако Наручилац утврди да је привредни субјект у периоду од претходне две године од дана истека рока за подношење понуда повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција које су наведене у Прилогу 8. Закона о јавним набавкама;
4) ако постоји сукоб интереса, у смислу Закона о јавним набавкама, који не може да се отклони другим мерама;
5) ако Наручилац утврди да је привредни субјект покушао да изврши непримерен утицај на поступак одлучивања наручиоца или да дође до поверљивих података који би могли да му омогуће предност у поступку јавне набавке или је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора. 
Доказ: Изјава привредног субјекта, потписана од овлашћеног лица, којом потврђује да не постоје основи за искључење који су наведени у тач. 3), 4) и 5). 
0.2. Факултативни основи за искључење: 
1) ако Наручилац утврди да привредни субјект у периоду од претходне три године од дана истека рока за подношење понуда није испуњавао обавезе из раније закључених уговора о јавној набавци или раније закљученог концесионог уговора, чија је последица била раскид тог уговора, наплата средства обезбеђења, накнада штете или др;
Доказ: Изјава привредног субјекта, потписана од овлашћеног лица, којом потврђује да не постоји основ за искључење који је наведен у тачки 1). 

1. Капацитети 
2.1 		Испуњеност услова за обављање професионалне делатности
	
1) Привредни субјект мора да поседује важећу лиценцу за обављање линијског превоза путника. 
Доказ: а) Важећа лиценца коју издаје Министарство грађевинарства, саобраћаја и инфраструктуре.
2.2      Финансијски и економски капацитет
1)    Да је понуђач у последње три финансијске године (у 2020, 2021. и 2022. години) имао укупан минимални приход у износу од минимално 1.000.000.000,00 динара. 
Доказ: Извештај о бонитету Агенције за привредне регистре (образац БОН-ЈН) или биланс успеха. Ако су ови подаци јавно доступни, није потребно достављање доказа. 

2)  Да понуђач у последњих шест месеци пре дана објављивања јавног позива у „Службеном гласнику РС“ није био неликвидан ниједан дан. 
Доказ: Потврда Народне банке Србије да понуђач у последњих шест месеци пре дана објављивања јавног позива у „Службеном гласнику РС“ није био неликвидан ниједан дан. Ако су ови подаци јавно доступни, није потребно достављање доказа. 

2.3      Технички и стручни капацитет
1) Да је понуђач као превозник реализовао најмање један уговор градског и приградског линијског превоза на територији јединице локалне самоуправе минималне дужине трајања уговора од минимално 5 година, без кршења одредби уговора или да је без кршења одредби уговора пружао услуге градског и приградског линијског превоза на територији јединице локалне самоуправе минималне у трајању од минимално 5 година ако је уговор и даље на снази. 

Доказ: 
1. Копија уговора;
2. Потврда референтног наручиоца у којој мора бити наведено: предмет уговора; датум закључења и реализације уговора; напомена да је уговор реализован без кршења одредби уговора.
2) Понуђач мора да располаже одговарајућим стручним кадром неопходним за реализацију јавно-приватног партнерства, и то да располаже са минимум 40 запослених или радно ангажованих лица у складу са Законом о раду, од чега:

1. Најмање 35 возача аутобуса који поседују квалификациону ЦПЦ картицу издату од стране Агенције за безбедност саобраћаја; 
2. Најмање 2 лица на пословима одржавања возила/аутобуса;
3. Најмање 1 саобраћајног инжењера који поседује Сертификат лица одговорног за превоз путника издат од стране надлежног министарства.
Доказ: 
1. За сва ангажована лица МА образац;
2. За све возаче копију ЦПЦ картице и важеће возачке дозволе;
3. За саобраћајног инжењера Сертификат издат од стране надлежног министарства.
3) Понуђач мора да располаже одговарајућим техничким ресурсима неопходним за реализацију јавно-приватног партнерства: 

1. Објекат за одржавање возила са најмање два канала минималне дужине по 11 метара на територији насељеног места Рума, у власништву или закупу.
2. Асфалтну или бетонску површину за паркирање аутобуса минималне површине 600м2, са видео надзором, на територији насељеног места Рума, у власништву или закупу.
3. Просторију за контакт са путницима (продаја карата) минималне површине 15м2, на територији насељеног места Рума, у власништву или закупу.
Доказ: 
1. За услов под тачком 1: Лист непокретности или уговор о закупу; фотографије канала.
2. За услов под тачком 2: Лист непокретности или уговор о закупу; уговор или потврда регистрованог (лиценцираног) привредног друштва које је поставило систем видео надзора; фотографије површине за паркирање аутобуса.
3. За услов под тачком 3: Лист непокретности или уговор о закупу; фотографије простора.
Наручилац задржава право да изврши обилазак локација и објеката које је понуђач навео у својој понуди.
4) Понуђач мора да располаже одговарајућим возилима неопходним за реализацију јавно-приватног партнерства, и то:

1. Најмање 1 аутобус соло, нископодни са двоје дуплих врата, капацитета мин. 45 места за седење и 30 места за стајање, опремљен рампом или лифтом за укрцавање / искрцавање лица са инвалидитетом, као и местом намењеним за превоз лица са инвалидитетом и тастерима за упозорење возача, који су смештени у простору за путника, односно код места за превоз лица са инвалидитетом. Возило мора бити опремљеном излазима за случај опасности и са једне и са друге стране возила, као и чекићима за разбијање стакала и налепницом која информише путнике о томе.

2. Најмање 2 зглобна аутобуса нископодног типа, са мин. 4 врата од чега 2 врата у предњем делу возила и 2 врата у задњем (зглобном) делу возила капацитета мин. 40 места за седење и 100 места за стајање. Ова возила морају да буду опремљена са 2 рампе или лифта за укрцавање и искрцавање лица са инвалидитетом, од чега једна рампа/лифт треба да се налази на бар једним вратима у предњем делу возила и бар једним вратима у задњем делу возила (зглобни део). Такође ова возила морају да имају бар 2 наменска места за смештај особа са инвалидитетом и мајки са децом (колицима), бар 1 у предњем делу возила и бар 1 у задњем (зглобном) делу возила. Због дужине и конструктивног састава овог возила потребно је да свака врата, место на платформи између предњег и зглобног дела, као места за смештај особа са инвалидитетом, буду опремљена лако уочљивим и доступним тастерима, које путници могу да користе како би дали одређено упозорење возачу. Бар један тастер код сваких врата, бар један тастер код сваког места за смештај особа са инвалидитетом и мајки са децом и бар 1 тастер са леве и 1 тастер са десне стране платформе који спаја предњи и задњи (зглобни) део возила (мин. 10 тастера по сваком возилу). Због безбедности путника, потребно је да ова возила имају бар по 4 излаза (стакла) за случај нужде са леве и 4 излаза (стакла) са десне стране, која су опремљена чекићима за разбијање, као и одговарајућим налепницама-информацијама о томе, јасно уочљивим свим путницима.

3. Најмање 2 мини буса са бар 1 дуплим вратима на средини и нископодним делом код врата, која су опремљена рампом или лифтом за укрцавање / искрцавање лица са инвалидитетом, капацитета мин. 10 места за седење и мин. 15 места за стајање, као и местом намењеним за смештај лица са инвалидитетом. Возила треба да буду опремљена тастерима који путници могу да користе за упозоравање возача барем у делу где се налази место за смештај лица са инвалидитетом. Пошто се ради о мини бус возилима, како би се могло извршити несметано укрцавање и искрцавање путника са инвалидитетом, потребно је да врата буду дуплог типа ширине бар 100 цм.

4. Најмање 2 соло аутобуса мидибус класе (дужине између 9м и 11м) капацитета мин. 25 места за седење и 35 места за стајање, нископодног типа, који поседују бар по 1 рампу или лифт за укрцавање / искрцавање особа са инвалидитетом, као и бар 1 место за смештај особа са инвалидитетом, као и тастере који путници користе за упозорење возача.

5. Најмање 3 аутобуса соло продужена (са 3 осовине) капацитета најмање 60 места за седење и најмање 50 места за стајање, са двоје врата, од којих су друга (средња) врата дупла са обавезним поседовањем излаза за случај опасности који је опремљен чекићем за разбијање стакла и јасно обележеним обавештењима о томе.

6. Најмање 4 соло аутобуса капацитета мин. 60 места за седење (без места за стајање) са најмање 2 врата од чега друга (средња врата) морају бити дупла и опремљена рампом или лифтом за укрцавање / искрцавање лица са инвалидитетом, као и са најмање једним местом намењеним за смештај лица са инвалидитетом у возилу и најмање једним местом за смештај мајки са децом (колицима). Ова возила морају да буду опремљена тастерима који користе путници за давање упозорења возачу, а који су монтирани на вратнима, односно на месту намењеном за превоз особа са инвалидитетом и месту за превоз мајки са децом (колицима). Такође потребно је да свако од ових возила располаже са бар 2 излаза (стакла) са леве и 2 излаза (стакла) са десне стране возила, који су намењени за случај нужде и који су опремљени чекићем за разбијање стакла као и адекватном налепницом са информацијом путницима где се налазе.

7. Превозник мора да располаже са најмање 2 возила у резерви од којих је једно соло возило а друго возило зглобног типа.
*Напомена: Свако возило мора да поседује извод лиценце издат од стране министарства надлежног за послове саобраћаја
Доказ: 
1. За сва возила доставља се: Попуњен образац 4. Списак аутобуса; лиценца министарства надлежног за послове саобраћаја у којој морају бити наведени сви аутобуси; извод из читача саобраћајне дозволе; копија полисе осигурања; пописна листа на дан 31.12.2022. године или рачун за возила купљена од 01.01.2023.године или уговор о лизингу.
2. Као доказ техничке опремљености аутобуса доставља се: технички лист возила издат од стране произвођача или изјава на меморандуму понуђача под пуном кривичном и материјалном одговорношћу да сва возила наведена у понуди испуњавају захтеване техничке карактеристике у погледу минималне опремљености.
5) Понуђач мора да испуњава захтеве стандарда:

1. Систем менаџмента квалитетом ИСО 9001;
2. Систем менаџмента животном средином ИСО 14001;
3. Систем управљања безбедношћу друмског саобраћаја ИСО 39001;
4. Систем безбедности друмског саобраћаја ИСО 39002.

Доказ:
1. Копије важећих сертификата
Напомена: Обим сертификације захтеваних стандарда мора бити усклађен са предметом јавне набавке.
4. Критеријум за избор најповољније понуде
Критеријум за избор најповољније понуде је економски најповољнија понуда (Висина понуђене накнаде - Укупна вредност за оквирне количине током 10 година без ПДВ-а; Број возила са најмање Еуро 5 нормом; Удаљеност објеката потребних за пружање услуга). 
5. Рок за предају понуда, адреса на коју се достављају понуде, језик и писмо на којем понуде морају бити сачињене
Понуђач понуду подноси на адресу Наручиоца: Рума, ул. Главна бр. 155. 
Понуда се подноси у штампаном облику, увезана или у регистратору. Сви обрасци и модел јавног уговора морају бити попуњени и потписано од стране одговорног/овлашћеног лица наведеног као законски заступник у евиденцији АПР-а. 
Понуда се подноси у затвореној коверти са адресом Наручиоца, називом поступка јавно-приватног партнерства са елементима концесије, назнаком ”НЕ ОТВАРАТИ”, називом и адресом понуђача.
Рок за предају понуда је 60 дана од дана објављивања јавног позива у ”Службеном гласнику РС” (25. октобар 2023. године, до 12.00 часова). 
Понуђач подноси понуду на српском језику и по правилу на ћириличном писму. Сви обрасци, изјаве и документа који се достављају уз понуду морају бити на српском језику. 
6. Датум достављања обавештења о исходу поступка 
Одлука о избору најповољније понуде биће донета у року од 60 дана од истека рока за подношење понуда. 
7. Назив и адреса тела надлежног за решавање по захтевима за заштиту права и подаци о роковима за њихово подношење 
Свако лице заинтересовано за учешће или које учествује у Поступку доделе концесије има право да поднесе захтев за заштиту права у вези са Поступком доделе концесије Републичкој комисији за заштиту права у поступцима јавних набавки (Комисија).
Захтев за заштиту права се подноси Наручиоцу на адресу назначену у Јавном позиву и конкурсној документацији, препорученом поштом са повратницом или лично на писарници Наручиоца.
Копија захтева за заштиту права се истовремено подноси и Комисији на следећу адресу Немањина 22-26, 11000 Београд. 
Рокови за подношење захтева за заштиту права су: 
Захтев за заштиту права може да се поднесе у току целог поступка јавне набавке, осим ако ЗЈН није другачије одређено, а најкасније у року од десет дана од дана објављивања одлуке наручиоца којом се окончава поступак јавне набавке.
Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примљен од стране наручиоца најкасније три дана пре истека рока за подношење понуда, без обзира на начин достављања.
Захтев за заштиту права којим се оспоравају радње наручиоца предузете након истека рока за подношење понуда подноси се у року од десет дана од дана објављивања одлуке наручиоца, односно од дана пријема одлуке у случајевима када објављивање није предвиђено.
Након истека рока за подношење захтева за заштиту права, подносилац захтева не може да допуњава захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права, а које није истакао у поднетом захтеву.  
8. Преузимање конкурсне документације 
Сви заинтересовани привредни субјекти конкурсну документацију могу откупити уплатом износа од 5.000,00 динара на рачун бр. 840-742351843-94, модел:  97, позив на број:  90-229. 
Након уплате, привредни субјекти доказ о уплати са захтевом за преузимање конкурсне документације достављају на адресу електронске поште: jnbruma@ruma.rs. Рок за стављање на располагање конкурсне документације три радна дана од дана од достављања доказа о уплати. 
Напомена: Конкурсну документацију може откупити само привредни субјект који обавља послове превоза путника, који може овластити друго лице за њено преузимање. Понуду може поднети само привредни субјект који је откупио конкурсну документацију, самостално или као члан групе понуђача. 

9. Гаранција понуде
Понуђач је дужан да уз понуду преда банкарску гаранцију за озбиљност понуде у висини од 0,3% укупне вредности понуде без ПДВ-а, која ће бити са клаузулама: безусловна и платива на први позив. Банкарска гаранција издаје се роком важности од 90 дана од дана јавног отварања понуда. Наручилац ће уновчити банкарску гаранцију у случају да понуђач одустане од своје понуде у року важења понуде, изабрани понуђач одбије да закључи јавни уговор или изабрани понуђач не достави обезбеђење за извршење уговора. 
